પોરબંદર ના રંગીન મિજાજી મનાતા જીલ્લા આરોગ્ય અધિકારી ડો સુરેન્દ્ર કે મોડ ની બદલી પંચમહાલ ના ગોધરા ના આરોગ્ય અધિકારી તરીકે કરવામાં આવી હોવાનો પત્ર આજે પોરબંદર જીલ્લા વિકાસ અધિકારી ને મળતા અનેક ચર્ચાઓ જાગી છે જો કે હાલ માં લોકસભા ની ચૂંટણી ને લઇ ને આચારસંહિતા લાગુ પડી ગઈ હોવાથી કોઈ પણ અધિકારી કે કર્મચારી ની બદલી પર મનાઈ ફરમાવવામાં આવી છે પરંતુ આરોગ્ય અધિકારી ની જાહેર હિતાર્થે બદલી અંગે આરોગ્ય અને પરિવાર કલ્યાણ વિભાગ દ્વારા તા ૮ માર્ચ નો પત્ર આજે પોરબંદર ના જીલ્લા વિકાસ અધિકારી ને મળ્યો છે આથી આ અંગે જીલ્લા વિકાસ અધિકારી અજય દહિયા નો સંપર્ક કરતા તેઓએ એવું જણાવ્યું હતું કે ડો એસ કે મોડ ની બદલી અંગે આજે ઓર્ડર મળ્યો છે પરંતુ હવે તેની અમલવારી કરવા માટે ચૂંટણી પંચ ની મંજુરી લેવી ફરજીયાત હોવાથી ચૂંટણી પંચ ની મંજુરી બાદ તેઓને અહી નો ચાર્જ છોડવા પરવાનગી આપવામાં આવશે ઉલ્લેખનીય છે કે આ આરોગ્ય અધિકારી ની પોરબંદર ખાતે ની કામગીરી વિવાદાસ્પદ રહી છે અને ચાર દિવસ પહેલા જ તેમની રંગીન મિજાજી ના કારણે જ તેઓની ધોલાઈ થઇ હોવાનું જીલ્લા પંચાયત ના વર્તુળ માં ચર્ચાસ્પદ બન્યું હતું જો કે બાદ માં તેઓએ માં કાર્ડ ના કારણે હુમલો થયો હોવાનું તેમણે જાહેર કર્યું હતું.